Hei alle ALLV111- og ALLV112-studenter!

Endelig! Til sist! “At Last”! (Se nedenfor.)

Flere måter å tenke om dette på. Noen eksempler blant andre: **Endelig** er undervisningen i dette uvanlige og merkelige semesteret over! – **Endelig** kan vi sette oss ned og skrive eksamener i det vi har studert grundig og forberedt oss på! – **Endelig** er det vår i Bergen by! (Dette siste dog med noen rimelige forbehold om det lunefulle været den seneste tiden, selv om det avgjort er blitt grønnere omkring oss de par siste ukene.) – **Endelig** (kanskje!) har jeg truffet, eller har jeg fått det bedre i forhold til, den eller de jeg virkelig bryr meg om! – **Endelig** skal vi alle – sammen og med gjensidig omtanke og innsats – leve oss igjennom og slik komme oss ut av den pandemisituasjonen som har hjemsøkt oss! (Med en grundig påminnelse om hva livet er verdt, om hvordan vi lever disse livene våre, om hvordan vi forholder oss til hverandre, osv., osv.)

Vi, professorene og lærerne deres, tenker på dere hver eneste dag. Vi har forsøkt og forsøker å gjøre vårt beste i den “hjemmebrakke-tilværelsen”, som også vi, som dere, nødvendigvis er blitt henvist til de siste to månedene (kanskje lettes det litt i dette nå, etter det vi erfarer). I dette har vi alle måttet lene oss til dog kjente, men i et normalt levende, menneske-omgangs universitet, ikke gjengse undervisnings-, veilednings-, tilbakemeldings-, forsknings- og administrative plattformer, og innimellom har det måttet bli ad hoc-løsninger. – I dette for tiden nødvendige leiet har dere, studenter, vist dere fra, arbeidet ut fra, og ytt med deres aller beste og kraftfullt skapende sider. Det er vi dypt takknemlige for både på våre, og ikke minst på deres egne: framtidens, vegne.

Da Erik BH, jeg Lars S, Jon Martin og Johannes hadde vår for dette semesteret siste Zoom-sesjon med dere i går (12/5), deltok mange 111- og 112-studenter (takk!), og samtidig var mange “muted” og uten levende bilde. Det er helt greit! De få spørsmålene som kom, svarte vi på (og det er tidligere svart på andre spørsmål i Kunngjørings-funksjonen på Mitt UiB). Ta ellers kontakt med oss emneansvarlige (Erik 112, og meg Lars 111) hvis noe faglig er uklart. – For alle administrative, praktiske, gjennomføringsmessige, tekniske, digitale, elektroniske spørsmål, ta kontakt med vår dyktige studiekonsulent Helga Ramstad Vatsaas (helga.vatsaas@uib.no).

“At Last”: Til Zoom-sesjonen vår i går 12/5 hadde jeg forberedt en liten både tongue-in-cheek, men også seriøst velmenende og oppfordrende lyrics- og musikk-seanse på PowerPoint, som jeg eventuelt kunne dele med dere alle som oppvarming eller innimellom – nettopp om den i headingen ovenfor angitte, mangfoldige “At Last”-tematikken. – Jeg bestemte meg for at jeg ikke ville plage dere med dette online da de aller fleste av dere var muted og invisible. Dere var (for meg) overraskende tause. Som sagt, helt greit! – Men her, nå i ettertid, og nå som opplastet på 111 og 112 i Mitt UiB, deler jeg gjerne med dere den PP'en jeg hadde laget, med en rekke brukbare lydspor-versjoner av den klassiske, nå omfangsrikt gjenskapte og videreførte standardlåten i den rytmiske musikkens verden: “At Last”. – Bestem selv; kanskje lytte til én versjon om morgenen (eller sent på kvelden) hver dag? Og – à propos Comparative (Literature): sammenlign, og finn den beste versjonen for deg selv (absolutt gjerne også med oversending til meg av en versjon du selv skatter høyere enn de her gjengitte).

Vi ønsker dere alle av hjertet lykke til i eksamensperioden!

Ha gode arbeidshverdager videre framover! Alt godt enkeltvis til deg og dine.

Husk at dere i disse arbeidene er “sjefen”, og at det er deres egen sansende, emotive, refleksive, tenkende, der hvor nødvendig sammenlignende, og analytisk skrift-formulerende kraft som former sluttproduktet i eksamensarbeidet: Alt ut fra å forstå og å definere oppgaven, problemstille den ytterligere hvis nødvendig, med relevans for deres egne analytisk-argumentative perspektiver, behandle den drøftende/diskuterende i hoveddelen av besvarelsen, og husk å konkludere. Legg bakerst også til systematisk Bibliografi så godt dere evner det og har tid til det. (Husk, hvis aktuelt, i hovedteksten ved sitater og tett-på-parafraser av andre(s) arbeider å bruke referanser (med forf.navn, årstall, og sidetall) i parentes der hvor dere siterer og tett-på parafraserer. Og dette viser jo da videre til Bibliografiens/Litteraturlistens mest mulig fullstendige oppføringer i situasjonen.

**Til ALLV111-kandidatene spesielt**: –– Hjemmeeksamen digitalt i Inspera 7 timer 3/6: For alle eventuelle spørsmål om alt administrativt, praktisk, gjennomføringsmessig, teknisk, digitalt, elektronisk tar dere ved spørsmål kontakt med vår dyktige studiekonsulent Helga Ramstad Vatsaas (helga.vatsaas@uib.no). Hun vil i rimelig god tid før eksamen kommunisere ut til dere.

–– For faglig-vitenskapelige spørsmål har dere i første rekke meg, emneansvarlig ALLV111 Lars Sætre (lars.saetre@uib.no) og mine vitenskapelige kolleger i emnet å henvende dere til (min mobil: 958 23232, bruk i så fall både sms og hvis nødvendig direkte oppringninger; nok en gang min epostadresse: (lars.saetre@uib.no). –– Som tidligere meldt i ALLV111-Kunngjøringene: –– 111-kandidatene hjemme har full rett til å benytte seg, på sedvanlig litteraturvitenskapelig-akademisk vis, av den tilgjengelige litteraturen og av de (nett)kildene som de på hjemmekontoret har tilgang til. Plagiatkontroll vil være operativ, som ved alle andre eksamener utarbeidet hjemme. –– Er sitatpraksis og Bibl./Litteraturliste forventet? Ja, i den utstrekning dere makter det. Hvis kandidaten siterer (i anførsel) direkte fra eller tett-på parafraserer tilgjengelige kilder, bør dette håndteres på vanlig litteraturvitenskapelig-akademisk vis, i hovedteksten (xxxxxx [forf.navn] xxxx [årstall]: xxx [sidetall]), og deretter i Bibl./Litteraturliste bakest med de nødvendigste opplynsingene. Plagiatkontroll vil være operativ, som ved alle andre eksamener utarbeidet hjemme. –– Vennligst, ikke stress på eller frykt for dette!; alt dette går seg i de aller fleste tilfeller til. Vær vennlige, og hold fast ved gleden og tilfredsstillelsen som eksamensperiode-arbeidet deres også helt klart byr på!– Gjennom semesteret av ulike (og kritisérbare) årsaker ikke for studentene gjennom de gjengse kanalene tilgjengelige pensumtekster (dreier seg visstnok om en del av lyrikken), blir ikke gjort til gjenstand for de gitte eksamensoppgavene. ––

**Sensorveileding** (strengere vurdering?? Amalie Røstbø...= Nei!) –– Sensorveiledning som tar hensyn.

**Evalueringen** i samsvar med rotasjons-hjulet: Gjør dette så lett og enkelt, men òg så nodvendigvis kritisk som dere trenger å uttrykke dere!

**Trøsterunden**: Mer her!! Vatsaas ift hva det kan stilles spørsmål om: Forståelsen, ut leggineg sv, fotollningen sv de gitter ekdsasmernsoppgavene.

**Kortsvar-spørsmålene** faller av åpenbare grunne bort denne ekstraordinære

ære gangen. dere vil derfor ha 7 timer inkl. tid til digitslr geier,.

PLUSS EVT. SJEKK MANUS. – MEIR frå Oppsumm/orienyeringsmøtet i Zomm 12/5 –– Sjå handskrive manus for oppdat.

På vegne av “ufattelig mange”,

og med håp om at både dere, studenter,

og mine kolleger EBH, JMP og JG og de øvrige,

samt vår dyktige studiekonsulent Helga,

kan tilgi meg det rytmisk-musikalske opphenget mitt her (alt er godt ment!):

Vennlig hilsen,

– Lars Sætre

*(Emneansvarlig ALLV111)*

P.S. Husk å sjekke innom og å trykke på den utlagte “AT LAST”-PowerPoint-filen med tekst- og musikkvarianter i Fillagrene for både 111 og 112: Den er kun ment som inspirasjon og støtte og til ettertanke for alle dere studenters pågående grundige arbeid i nåværende vanskelige arbeidssituasjon! Trash den straks hvis den overhodet ikke appellerer. – Alt dette skal vi likevel komme igjennom!